
ΑΠΟΦΑΣΕΙΣ 

Αριθ, ΧΟΠ 6290/88 ( 1 ) 

Αρση της απαλλοτρίωσης των ιδιοκτησιών Ευαγγελίας συζ. Πολυχρο¬ 
νίου Σπανού και Ειρήνης συζ. Ηλία Χωρατατζή που βρίσκονται στο 
σχέδιο πόλης Καρπάθου, θέση Νεοχώρι, και επανέγκριση της από 
18.6.1971 (ΦΕΚ 153/Δ/9.7.1971) αναθεώρησης και επέκτασης 
ρυμοτομικού σχεδίου πόλεως Καρπάθου. 

Ο ΝΟΜΑΡΧΗΣ ΔΩΔΕΚΑΝΗΣΟΥ ' 

Έχοντας υπόψη: 

1. Τις διατάξεις του Ν.Δ/τος της 17 Ιουλίου 1923 «Περί σχεδίων 

πόλεων κ.λπ.» όπως μεταγενέστερα τροποποιήθηκαν και συμπληρώθη¬ 
καν. · 

2. Τις διατάξεις του Ν. 947/1979. 

3. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το Ν.Δ/γμα 1018/71 
(ΦΕΚ 220/Α και με τον Ν. 1577/85 ΦΕΚ 210/Α. 

4. Τις διατάξεις του Ν. 1558/1985 «Κυβέρνηση και Κυβερνητικά 

όργανα». * 

5. Τις διατάξεις του Π.Δ/τος 183/1986 ΦΕΚ 70/Α. 

6. Τις διατάξεις του Ν.Δ. 797/1971. 

7. Τις διατάξεις του Ν. 1337/83. 

* 8. Τις διατάξεις του Ν.Δ/τος 691/48 με το οποίο επεκτάθηκε η Πο- 
λεοδομική Νομοθεσία στη Δωδεκάνησο. 

9. .Την με αρ. πρωτ. ΧΟΠ 6290/88 αίτηση των Ευαγγελίας συζ. 
Πολυχρονίου Σπανού και Ειρήνης συζ. Ηλία Χωρατατζή. 

10. Την ομόφωνη γνωμοδότηση της 1ης Συνεδρίασης θέμα 4ον της 
17.1.1990 του Συμβουλίου Χ.Ο.Π. του Ν. Δωδεκανήσου «Περί επανέ- 
γκρισης του Σχεδίου Πόλεως Καρπάθου». 

11. Το με αρ. πρωτ. ΧΟΠ οικ. 2830/90 έγγραφο του ΤΠ & ΠΕ Ν. 
Δωδεκανήσου προς τον Δηήμο Καρπάθου για την τήρηση της νόμιμης 
διαδικασίας και το γεγονός ότι η προβλεπόμενη από τις διατάξεις προ¬ 
θεσμία πέρασε άπρακτη, αποφασίζουμε: 

1. Αίρεται η απαλλοτρίωση των ιδιοκτησιών Ευαγγελίας συζ. Πολυ¬ 
χρονίου Σπανού και Ειρήνης συζ. Ηλία Χωρατατζή που είχε επιβληθεί 
με την από 9.7.1971 ΦΕΚ 153 Δ απόφαση Νομάρχη Δωδεκανήσου 
«περί αναθεωρήσεως και επεκτάσεως ρυμοτομικού σχεδίου πόλεως 
Καρπάθου Δωδεκανήσου και καθορισμού νέων όρων και περιορισμών 
δομήσεως των οικοπέδων αυτού» και που βρίσκονται στη θέση «Νεο¬ 
χώρι» του Δήμου Καρπάθου. 

2. Επανεγκρίνεται η αναθεώρηση και επέκταση του ρυμοτομικού 
σχεδίου πόλεως Καρπάθου Δωδεκανήσου όπως αυτό είχε εγκριθεί με 

97 1971) 8 6 71 απ0<ραση Νο ί χά ΡΧ Τ 1 Δωδεκανήσου (ΦΕΚ 153/Δ/ 

3. Οι όροι και περιορισμοί δόμησης των οικοπέδων που βρίσκονται 
στην περιοχή της οποίας επανεγκρίνεται η αναθεώρηση και επέκταση 
του ρυμοτομικού σχεδίου πόλεως Καρπάθου Δωδεκανήσου με την πα- 
ράγραφο 2 της παρούσας απόφασης, ορίζονται αυτοί που καθορίσθηκαν 
με την από 18.6,71 απόφαση Νομάρχη Δωδεκανήσου (ΦΕΚ 153/Δ/ 











5730 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


9.7.1971) όπως τροποποιήθηκαν και συμπληρώθηκαν μεταγενέ¬ 
στερα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ρόδος, 16 Οκτωβρίου 1990 
Ο Νομάρχης 

Γ. ΧΑΡΑΛΑΜΠΟΠΟΪΛΟΣ 
-♦-- 

Αριθ. 4589 (2) 

Επανεπιβολή απαλλοτρίωσης στο τμήμα της οδού Περικλεούς πόλεως 
Σοφάδων Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του από 17.7.23 Ν.Δ/τος περί σχεδίων πόλεων 
κ.λπ. (ΦΕΚ 228/Α). 

2. Τις διατάξεις του Α.Ν. 1731/39 «περί αναγκαστικών απαλλοτρι¬ 
ώσεων» (ΦΕΚ192/Α). 

3. Τις διατάξεις του Ν. 3200/55 «περί διοικητικής αποκεντρώ- 
σεως» (ΦΕΚ 97/Α). 

4. Το Π.Δ/γμα 183/86 «περί εγκρίσεως τροποποιήσεων σχεδίων 
πόλεων κ.λπ. από τους Νομάρχες (ΦΕΚ 70/Α). 

5. Το από 16.6.48 Β.Δ/γμα «περί εγκρίσεως οικισμού Σοφάδων και 
Μοσχολουρίου» (ΦΕΚ 162/Α/48) όπως μεταγενέστερα τροποποιή¬ 
θηκε και συμπληρώθηκε. 

6. Την υπ’ αριθμ. οικ.3403/27.7.90 (ΦΕΚ 437/Δ/23.8.90 από¬ 
φαση Νομάρχου Καρδίτσας περί άρσεως απαλλοτριώσεως» σε τμήμα 
του σχεδίου πόλεως Σοφάδων, στην οδό Περικλέους, μεταξύ των οδών 
Στρατάρχου Παπάγου και 28ης Οκτωβρίου. 

7. Την υπ’ αριθ. 94/90 απόφαση του Δημοτικού Συμβουλίου του 
Δήμου Σοφάδων, σύμφωνα με την οποία αποφασίζεται η διατήρηση του 
τμήματος της οδού Περικλέους, μεταξύ των οδών Στρατάρχου Παπά¬ 
γου και 28ης Οκτωβρίου του ρυμοτομικού σχεδίου της πόλεως Σοφά¬ 
δων. 

8. Την υπ’ αριθ. 113/90 απόφαση του Συμβουλίου ΧΟΠ του Ν. 
Καρδίτσας, σύμφωνα με την οποία αποφασίζεται η διατήρηση του ανω¬ 
τέρω αναφερομένου τμήματος της όδού Περικλέους, του σχεδίου πό¬ 
λεως Σοφάδων, αποφασίζεται: 

Άρθρο 1 

Επανεπιβάλλεται η απαλλοτρίωση στο τμήμα της οδού Περικλέους 
μεταξύ των οδών Στρατάρχου Παπάγου και 28ης Οκτωβρίου του ρυ¬ 
μοτομικού σχεδίου πόλεως Σοφάδων και επανέρχεται σε ισχύ το ρυμο¬ 
τομικό σχέδιο στην εν λόγω περιοχή όπως ίσχυε πριν την 3403/90 
(ΦΕΚ 437/Δ/90) απόφασή μας. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεοίς. 

Καρδίτσα, 17 Οκτωβρίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

’ -♦ - 

Αριθ. 5781 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση Άγιοι θεόδωροι Πυργαδικίων προ της ιδιοκτησίας Νικ. 
Τσογκαρλίδη. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: ' 

1. Τις διατάξεις των άρθρων 1 μέχρι και 7 του Α.Ν, 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1070/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.268/181/26.4.1982 (ΦΕΚ 214/26.4.1982 τ.Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 29.4.88 έκθεση της Επιτροπής καθορισμού των ορίων 
_..του αιγιαλού και παραλίας και θέσεων αμμοληψίας», που καθόρισε τα 


όρια του αιγιαλού και της παραλίας στην περιοχή Άγιοι θεόδωροι Πυρ¬ 
γαδικίων προ της ιδιοκτησίας Νικ. Τσογκαρλίδη και το από Μάρτιο 
1988 με κλίμακα 1:500 τοπογραφικό διάγραμμα του Αρχιτέκτονα 
Μηχανικού Ιωάννη Πολυδωράκη που θεωρήθηκε την 1.9.1990 από τη 
Διεύθυνση Τεχνικών Υπηρεσιών της Νομαρχίας Χαλκιδικής και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/388/14.6.1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παρ. 5 του Π.Δ. 71/ 
20.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

1. Επικυρώνουμε την από 29.4.1988 έκθεση της Επιτροπής καθο¬ 
ρισμού των ορίων αιγιαλού και παραλίας και θέσεων αμμοληψίας, κα¬ 
θώς και το από τον Μάρτιο 1988 τοπογραφικό διάγραμμα, που την συ¬ 
νοδεύει, το οποίο συντάχθηκε από τον Ιωάννη Πολυδωράκη μηχανικό, 
με κλίμακα 1:500 και θεωρήθηκε την 17.9.1990 από τη Διεύθυνση 
Τεχνικών Υπηρεσιών της Νομαρχίας Χαλκιδικής, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση Άγιοι θεόδωροι Πυργαδικίων προ ιδιοκτησίας Νικ. Τσογκαρλίδη 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευθούν στην Εφημερίδα της Κυβερνήσεως. 

Αρναία, 24 Σεπτεμβρίου 1990 

Η Νομάρχης 
ΕΛΙΣΑΒΕΤ ΜΠΟΥΚΑ 


ΕΚΘΕΣΗ 

της Επιτροπής καθορισμού των ορίων του αιγιαλού - παραλίας και θέ¬ 
σεων αμμοληψίας σύμφωνα με την υπ’ αριθ. 0.208/181/ 

26.4.82. 

Καθορισμός για πρώτη φορά των ορίων αιγιαλού κ.λπ. στη θέση 

Άγιοι θεόδωροι Πυργαδικίων προ της ιδιοκτησίας Νικ. Τσογκαρ¬ 
λίδη. 

Πολύγυρος, 29 Απριλίου 1988, οι υπογράφοντες: 

1. Γεωργάκα Νίκη οικον. έφορος Αρναίας, ως Πρόεδρος. 

2. Ανδρόνικος Παύλος, Δ.Τ.Υ. Ν. Χαλκιδικής, ως Μέλος. 

3. Πλωτάρχης Λ.Σ. Χατζηγεωργίου Γιώργος, Λιμενάρχης Ιερισσού, 
ως Μέλος, που αποτελούν την επιτροπή καθορισμού των ορίων αιγιαλού 
- παραλίας και παλαιού αιγιαλού σύμφωνα με το άρθρο 74 του Π.Δ. 
636/1977 και της 5812/1984 απόφασης του Νομάρχη Χαλκιδικής 
(άρθρο 63 παρ. 1 του Π.Δ. 636/1977), μετά από αυτοψία στην παρα¬ 
πάνω περιοχή στις 29.4.88 ύστερα από την 1812/18.4.88 πρό¬ 
σκληση του προέδρου αφού λάβαμε υπόψη: 

1. Την από 18.4.88 αίτηση του Τσογκαρλίδη Νικολάου με την οποία 
ζητείται ο καθορισμός των ορίων του αιγιαλού - παραλίας κ.λπ. στην 
περιοχή αυτή. 

2. Το τοπογραφικό υψομετρικό διάγραμμα που συντάχθηκε τον 
Μάρτιο του 1988 από τον Πολυδωράκη Ιωάννη σε 1 πινακίδ. με κλί¬ 
μακα 1:500, ελέχθηκε στις 20.4.1988 από τον υπάλληλο της 
Δ.Τ.Υ.Ν.Χ. Παύλο Ανδρόνικο και θεωρήθηκε στις 20.4.88 από τον 
Προϊστάμενο της Δ.Τ.Υ.Ν.Χαλκ. όπως ορίζει το άρθρο 2ο του Ν. 719/ 
1977. 

3. Τις διατάξεις του Α.Ν. 2344/1940 όπως τροποποιήθηκε και συ¬ 
μπληρώθηκε μεταγέστερα και τη σχετική Δικαστική και Διοικητική Νο¬ 
μολογία. 

4. Την αντίληψη που σχηματίστηκε από την επί τόπου αυτοψία για 
το πλάτος της βρεχομένης ζώνης της ξηράς και άλλων συναφών στοι¬ 
χείων δηλ. την μορφολογία της περιοχής, την κατάσταση της ακτής και 
του θαλασσίου χώρου, τις καιρικές συνθήκες που επικρατούν στην πε¬ 
ριοχή αυτή. 

5. Υπάρχουν κτίσματα εντός της ζώνης παραλίας. 

6. Τις υποδείξεις που έγιναν με το υπ’ αριθ. Φ.5445/388/90 14 
Ιουνίου 1990, αποφασίζει: 

1. Καθορίζει στο παραπάνω Τοπογραφικό Διάγραμμα: 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


α) Την οριογραμμή του αιγιαλού με κόκκινη συνεχή πολυγωνική 
γραμμή 10....30 της οποίας οι κορυφές εξασφαλίζονται με συντεταγμέ¬ 
νες τον κρατικού δικτύου. 

β) Την οριογραμμή της παραλίας με κίτρινη συνεχή πολυγωνική 
γραμμή 28' της οποίας οι κορυφές εξασφαλίζονται με συντεταγ¬ 
μένες του Κρατικού δικτύου. 

2. Αποφαίνεται ότι δεν υπάρχει παλαιός αιγιαλός. 


3. Καθορίζεται ζώνη παραλίας 10,0 μ. επειδή δεν εξυπηρετούνται οι 
σκοποί της πάρ. 1 του άρθρου 7 του Α.Ν. 2344/1940. 

Η Επιτροπή 

Ο Πρόεδρος . 

ΝΙΚΗ ΓΕΩΡΓΑΚΑ 
Τα μέλη 

Π. ΑΝΔΡΟΝΙΚΟΣ, Γ. ΧΑΤΖΗΓΕΩΡΓΙΟΤ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 


ΑΝΑΚΟΙΝΩΣΕΙΣ 

Αριθ. 1624 (4) 

Ειδοποίηση παρακατάθεσης αποζημίωσης από αναγκαστική απαλλο- 
τρίωση στα Χανιά. 

Ο ΝΟΜΑΡΧΗΣ ΧΑΝΙΩΝ 

ο 

1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί (αναγκαστικών απαλλοτριώσεων» πληροφορούμε όλους 
όσους α) έχουν δικαίωμα κυριότητας ή άλλα εμπράγματα δικαιώματα 
στα ακίνητα που απαλλοτριώθηκαν με την 15428/28.7.88 απόφασή 
μας (ΦΕΚ 578/88 τ.Δ') και β) έχουν εγγράψει υποθήκη ή έχουν επιβά¬ 
λει κατάσχεση ή με οποιονδήποτε τρόπο διεκδικούν τα απαλλοτριωθέ- 
ντα ακίνητα, ότι η αποζημίωση που καθόρισε το μονομελές πρωτοδικείο 
Χανιών με την 16/90 απόφασή του για τα παραπάνω ακίνητα και τα 
υπερκείμενα αυτών που εικονίζονται και περιγράφονται στο σχετικό 
κτηματολογικό διάγραμμα και κτηματολογικό πίνακα, κατατέθηκε στο 
Ταμείο Παρακαταθηκών και Δανείων (Γραφείο Παρακαταθηκών ΔΟΤ 
Α' Χανιών) και εκδόθηκε το 33758/3.9.90 γραμμάτιο σύστασης πα¬ 
ρακαταθήκης για ποσό τεσσάρων εκατομμυρίων διακοσίων τριάντα δύο 
χιλιάδων τετρακοσίων εξήντα (4.232.460) δραχμών. 

2. Η αποζημίωση αυτή θα δοθεί στους κατά νόμο δικαιούχους. 


3. Η παρούσα ανακοίνωση να δημοσιευθεί στην Εφημερίδα της Κυ- 
βερνήσεως. 

Χανιά, 16 Οκτωβρίου 1990 

Ο Νομάρχης 
ΑΝΤΩΝΗΣ ΝΑΤΣΙΚΑΣ 

--♦- 


Αριθ. 2970 (5) 

Ειδοποίηση για την παρακατάθεση που έχει γίνει του ποσού της αποζη- 
μιώσεως των ακινήτων που απαλλοτριώθηκαν για τη διαπλάτυνση 
της επαρχιακής οδού αριθ. 23 από το χωριό Νέα Ρούματα μέχρι της 
συμβολής της αριθ. 27 επαρχ. οδού. 

ο προεδΛις 

ΤΟΤ ΝΟΜΑΡΧΙΑΚΟΥ ΤΑΜΕΙΟΥ ΧΑΝΙΩΝ 

Έχοντας υπόψη τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», φέρουμε σε γνώση των κατωτέρω ενδια¬ 
φερομένων: 

α) Αυτών που έχουν ή αξιούν δικαιώματα κυριότητας στα δια της 
αριθ. 16109/11.10.84 αποφάσεως του Νομάρχη Χανιών (ΦΕΚ 579/ 
1984 τ. Δ'), αναγκαστικώς απαλλοτριωθένταα ακίνητα για τη διαπλά¬ 
τυνση της επαρχ. οδού αριθ. 23, από το χωριό Νέα Ρούματα μέχρι της 
συμβολής της αριθ. 27 επαρχ. οδού. 

β) Των τυχόν επί των ακινήτων αυτών εγγεγραμμένων ενυποθήκων 
ή κατασχόντων δανειστών ή τρίτων διεκδικητών, ότι η αποζημίωση 
που προκύπτει βάσει της αριθ! 299/88 αποφάσεως του Εφετείου Κρή¬ 
της, περί καθορισμού οριστικών τιμών αποζημιώσεως των. ανωτέρω 
ακινήτων, όπως εμφανίζονται αυτά στο σχετικό κτηματολογικό πίνακα, 
κατέθηκε στο Ταμείο Παρακαταθηκών και Δανείων και εκδόθηκε το 
33935/9.10.1990 γραμμάτιο συστάσεως παρακαταθήκης του Γρα¬ 
φείου Παρακαταθηκών Δ.Ο.Υ. Α’Χανίων, για συνολικό ποσό τριών 
εκατομμυρίων επτακοσίων ογδόντα χιλιάδων οκτακόσιων πενήντα 
(3.780.850) δραχμών. 

Η αποζημίωση αυτή είναι αποδοτέα στους κατά νόμο δικαιούχους. 

Χανιά, 18 Οκτωβρίου 1990 

Ο Πρόεδρος - Νομάρχης Χανιών 
ΑΝΤΩΝΙΟΣ ΝΑΤΣΙΚΑΣ 


Αριθ. 2993/1889 (6) 

Αναγνώριση του παλαιού δρόμου στη περιοχή Καστελιού σαν τον μονα¬ 
δικό δημοτικό που συνέδεε τον Άγιο Νικόλαο με την Κριτσά (Ν. Λα- 
σιθϊου). 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις.του Ν. 3200/55 «Περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70». 

2. Το με αριθ. 532/70 Ν.Δ/γμα περί συμπληρώσεως των διατά¬ 
ξεων «περί Διοικητικής αποκεντρώσε'ως».. 

3. Το με αριθ. 712/70 Β.Δ/γμα «περί καθορισμού αρμοδιοτήτων 
κ.λπ. Περ/κών Αρχών Υπουργείου Δημ. Έργων». ' 

4. Το Ν. 1032/80 (ΦΕΚ 57/Α/14.3.80) περί συστάσεως 
,Υ.Χ.Ο.Π. και τον Ν. 1558/85 (ΦΕΚ 137/Α/26.7.85). 

5. Τις διατάξεις του Β.Δ/τος 23.10.59 (ΦΕΚ 252/59) και το άρ¬ 
θρο 1 του Π.Δ/τος 24/31.5.85 (ΦΕΚ 270/Δ «περί τροποποίησης των 
όρων και περιορισμών δομήσεως των γηπέδων εκτός ρυμοτομικών σχε¬ 
δίων και εκτός ορίων οικισμών». 

6. Το με αριθ. 4568/12.9.90 έγγραφο του Δήμου Αγίου Νικολάου. 

7. Την 664/5.10.1990 γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Λασιθίου, αποφασίζουμε: 

1. Αναγνωρίζεται ο παλαιός δρόμος στην περιοχή Καστελιού σαν τον 
δημοτικό δρόμο που συνέδεε τον Άγιο Νικόλαο με την Κριτσά όπως 
φαίνεται χρωματισμένος με κόκκινο στο απόσπασμα χάρτου σε κλ. 
1:5000 της περιοχής που έχει θεωρηθεί από τον Προϊστάμενο του Τ.Π 
και Π.Ε. και'που συνοπτικό του αντίτυπο θα αναρτηθεί για 15 ημέρες 
στον πίνακα ανακοινώσεων του τμήματος Πολεοδομίας και Πολεοδομι- 
κών Εφαρμογών. 

2. Στον δρόμο αυτό έχουν εφαρμογή οι όροι δομήσεως του άρθρου 1 
του Π.Δ/τος 24/31.5.85 (ΦΕΚ 270/Δ). 

3. Η ισχύς της παρούσας αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος, Νικόλαος, 12 Οκτωβρίου 1990 
Ο Νομάρχης 

ΕΜΜ. ΠΑΠΑΖΑΤΖΑΚΗΣ 
-+—- 

ΑΝΑΚΟΙΝΩΣΕΙΣ 

Αριθ. 19906 - (7) 

Ανακοίνωση γενομένης παρακατάθεσης αποζημίωσης για ρυμοτομού- 
μενα κτίσματα ιδιοκτησίας Ευτέρπης χήρας Γεωργίου Καδόγλου 
προς εφαρμογή του ρυμοτομικού σχεδίου πόλεως Σερρών. 


Ο ΔΗΜΑΡΧΟΣ ΣΕΡΡΩΝ 

Ανακοινώνει ότι: 

Ο Δήμος Σερρών κατέθεσε στο υποκατάστημα του Ταμείου Παρακα¬ 
ταθηκών και Δανείων, το ποσό των 214.992 δρχ. με το αριθμ. 21444/ 
12.10.90 γραμμάτιο συστάσεως παρακαταθήκης υπέρ της εικαζομέ- 
νης δικαιούχου Ευτέρπης χήρας Γεωργίου Καδόγλου για ρυμοτομού- 
μενα κτίσματα ιδιοκτησίας της συνολικού όγκου 477,76 μ3 επί της 
οδού Εμμ. Παππά και στο Ο.Π. 107 βάσει της 8/64 πράξης τακτοποί¬ 
ησης και αναλογισμού αποζημίωσης του ΤΠΠΕ Σερρών η οποία κυρώ¬ 
θηκε με την 43841/64 απόφαση του Νομάρχη και την 2123/8.5.89 
απόφαση του Εφετείου Θεσσαλονίκης της 916/90 απόφασης του Δήμο- 

τικού Συμβουλίου και της ΕΣ/21995/1990 απόφασης της Νομαρχίας 
Σερρών. 

Σέρρες, 12 Οκτωβρίου 1990 

Ο Δήμαρχος 
ΑΝΔΡΕΑΣ ΑΝΔΡΕΟΤ 

- ♦-- 

( 8 ) 

Ειδοποίηση κατάθεση αποζημίωσης λόγω προσκυρώαεως προς εφαρ¬ 
μογή του σχεδίου πόλεως Σερρών. 

Με το 21427/9.10.90 γραμμάτιο σύστασης παρακαταθήκης ο 
Αθανάσιος Δημ. Καλογήρου και η Ειρήνη - Νίκη Καλογήρου παρατα- 
τέθεσαν στο Ταμείο Παρακαταθηκών και Δανείων (γραφείου Παρακα¬ 
ταθηκών Α’ Σερρών) ποσό δραχμών 648.000 για να πάρουν εκείνοι 
που θα αναγνωρισθούν δικαιούχοι της απαλλοτρίωσης για την εφαρ¬ 
μογή του σχεδίου της πόλης Σερρών στο 83 ΟΠ σύμφωνα με τη πράξη 
τακτοποίησης από 15.2.1933 Π.Γ. Σερρών που κυρώθηκε με την 
14798/23.3.34 απόφαση του ΐπ. Συγκοινωνιών για προσκηρωτέα 
έκταση 36 τ.μ. και την 76/1989 απόφαση του Μονομελούς Πρωτοδι¬ 
κείου Σερρών που καθόρισε την τιμή μουάδος αποζημίωσης. 

Σέρρες, 18 Οκτωβρίου 1990 
Η πληρ. Δικηγόρος 

ΟΛΥΜΠΙΑ ΚΟΥΚΟΥΛΑ - ΜΕΡΚΟΥΡΗ 
(Αριθ. διπλ. Δημ. Ταμ. Δικ. Εισπ. Αθηνών 321080/90) 


Ειδοποίηση της γενομένης παρακατάθεσης αποζημίωσης ρυμοτομου¬ 
μένων - προσκυρουμένων τμημάτων οικοπέδων και όγκου κτίσμα- 
τος, κειμένων στο 8 Οικοδομικό Τετράγωνο (Ο.Τ.) στην Καστοριά 
και στην παρεμβολή διανοιγομένων οδών παρά της οδού 11ης Νο¬ 
εμβρίου προς Συνοικισμό «Καλλιθέα» και της τοιαύτης Αμύντα προς 
νΧη Μεραρχία-Κορυτσάς (γωνία). 

Με το από 14.5.1934 Προεδρικό Διάταγμα που δημοσιεύθηκε στο 
ΦΕΚ 167 τεύχος Α’ της 22.5.1934, εγκρίθηκε το ρυμοτομικό σχέδιο 
της πόλεως Καστοριάς. 

Σε εκτέλεση του σχεδίου αυτού συντάχθηκε από το Γραφείο Νομομη- 
χανικού Καστοριάς η υπ’ αριθ. 7/1960 πράξη τακτοποιήσεως και ανα¬ 
λογισμού ιδιοκτησιών, η οποία εγκρίθηκε με την υπ’ αριθ. 980Γ/ 
12.6.1961 απόφαση του Νομάρχη Καστοριάς. 

Με την πράξη αυτή ολόκληρη η ιδιοκτησία της Ναούμας συζύγου Μι¬ 
χαήλ Ζάχου το γένος Αναστασίου και Ουρανίας Χατζηκώστα, κατοίκου 
Άργους Ορεστικού, η οποία φαίνεται στην πράξη και το συνοδεύον την 
πράξη τοπογραφικό διάγραμμα ως υπ’ αριθ. 11 ιδιοκτησία Ουρανίας 
Χατζηκώστα (μητρός της) απαλλοτριώνεται. 

Συγκεκριμένα τμήμα οικοπέδου της ιδιοκτησίας της, εμβαδού 14,29 
τ.μ. που φαίνεται στην πράξη και το τοπογραφικό διάγραμμα με στοι¬ 
χεία 8-4-5-6-7-8, προσκυρώνεται με την καταβολή της νόμιμης 
αποζημιώσεως στην φαινομένη στην πράξη και το τοπογραφικό διά¬ 
γραμμα ως υπ’ αριθ. 1/2 ιδιοκτησία Ιωάννη Μουρατίδη, της οποίας 
περιήλθε εξ αγοράς με το υπ’ αριθ. 23863/1987 πωλητήριο συμβό¬ 


λαιο του συμβολαιογράφου Καστοριάς Γεωργίου Τέζια, που μετεγράφη 
στον τόμο 325 και αρ. 63 των βιβλίων Μεταγραφών Περιφέρειας Ειρη¬ 
νοδικείου Καστοριάς. 

Επίσης το υπόλοιπο τμήμα του οικοπέδου της, εμβαδού 16,22 τ.μ. 
ρυμοτομείται και υποχρεώνονται να αποζημιώσουν αυτό ιδιοκτήτες των 
παρόδιων ωφελουμένων ιδιοκτησιών, ήτοι ο ανωτέρω θωμάς Δέδες του 
Ιωάννη για τμήμα οικοπέδου εμβαδού 4,71 τ.μ. και ο Σωτήριος Χρι- 
στόπουλος του Κων/νου, κάτοικος Καστοριάς, για τμήμα οικοπέδου 
εμβαδού 11,51 τ.μ. του οποίου ή ιδιοκτησία στην πράξη και το τοπο¬ 
γραφικό διάγραμμα φαίνεται ως ιδιοκτησία Κων/νου Χριστοποΰλου 
(πατρός του). 

Και τέλος, με την ίδια πράξη ο Δήμος Καστοριάς που εκπροσωπείται 
νόμιμα από τον εκάστοτε δήμαρχό του, υποχρεώνεται να αποζημιώσει 
το ρυμοτομούμενο κτίσμα της ιδιοκτησίας της, δηλαδή ισόγειο κατά¬ 
στημα εμβαδού 30,51 τ.μ. και όγκου 125 κ.μ'. (μ3). 

Με την υπ’ αριθ. 17/1990 απόφαση του Δημοτικού Συμβουλίου, 
που εγκρίθηκε με την ΚΒ/1965/90 απόφαση της Νομαρχίας Καστο¬ 
ριάς κρίθηκε αναγκαία η εφαρμογή του εγκεκριμένου σχεδίου Καστο¬ 
ριάς στην γωνία των οδών: Αμύντα και 11ης Νοεμβρίου Ο.Τ. 8, όπως 
η παραπάνω υπ’ αριθ. 7/1960 πράξη ορίζει. 

Με πρωτοβουλία του παραπάνω παρόδιου ιδιοκτήτη θωμά Δέδε του 
Ιωάννη, ο οποίος ενδιαφέρεται για την εφαρμογή του εγκεκριμένου σχε¬ 
δίου της πόλης Καστοριάς και με την συμμετοχήν του υποχρέου Δήμου 
Καστοριάς, καθορίστηκε με την υπ’ αριθ. 6/1990 απόφαση του Μονο¬ 
μελούς Πρωτοδικείου Καστοριάς (διαδικ. Ασφαλιστικών Μέτρων) η 
προσωρινή τιμή μονάδος αποζημιώσεως των απαλλοτριουμένων ακινή¬ 
των 14,29 τ.μ., 4,71 τ.μ. και 11,51 τ.μ. ιδιοκτησίας Ναούμας συζ. 
Μιχαήλ Ζάχου, το γένος Αναστασίου και Ουρανίας Χατζηκώστα, σε 
εκατό χιλιάδες (100.000) δραχμές κατά τετραγωνικό μέτρο εδάφους 
και του επ’ αυτού κτίσματος σε διακόσιες χιλιάδες (200.000) δραχμές 
(εν συνόλω). Ήτοι εν συνόλοώ δραχμές 14,29 συν 4,71 και συν 
11,51=30,51 τ.μ. επί 100.000 = 3.051.000 δρχ. και συν 
200.000 δρχ. = 3.251.000 δρχ. 

Με την υπ’ αριθ. ΚΟ/1506/29.8.1990 απόφαση του Νομάρχη 
Καστοριάς εγκρίθηκε να παρακαταθέσει την κακθορισθείσα αυτήν απο- 
ζημίωσιν υπέρ του δικαιούχου ιδιοκτήτη, δια λογαριασμό του Δήμου 
Καστοριάς, ο ενδιαφερόμενος δια την εφαρμογή του σχεδίου πόλης πα¬ 
ρόδιος ιδιοκτήτης θωμάς Δέδες του Ιωάννη. 

Ο ανωτέρω παρακατάθεσε την καθορισθείσα αποζημίωση υπέρ της 
δικαιούχου Ναούμας συζ. Μιχαήλ Ζάχου, το γένος Αναστασίου και Ου¬ 
ρανίας Χατζηκώστα με το υπ’ αριθ. 10028/23.10.90 γραμμάτιο σύ¬ 
στασης παρακαταθήκης του Ταμείου Παρακαταθηκών και Δανείων 
(Γραφ. Καστοριάς), το οποίο στην συνέχεια κατατέθηκε στον συμβο¬ 
λαιογράφο Καστοριάς Γεώ^ιο Τέζια και συντάχθηκε η υπ’ αριθ. 
26946/23 Οκτωβρίου 1990 πράξη αυτού. 

Ειδοποιείται η δικαιούχος για την γενόμενη παρακατάθεση προς 
γνώση και για τις νόμιμες συνέπειες. 

Η παρούσα να δημοσιευθεί στην Εφημερίδα της Κυβερνήσεως. 

Καστοριά, 23 Οκτωβρίου 1990 

Η πληρ. Δικηγόρος 
ΧΡΗΣΤΟΣ ΔΗΜ. ΣΕΚΙΟΣ 

(Αριθ. διπλ. δημ. ταμ. ΓΕΑ 9879528/90) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




